Σελιανίτικα Αχαΐας

Τα Σελιανίτικα είναι παραθαλάσσιο χωριό της Αχαΐας στον Κορινθιακό κόλπο. Απέχει 7 χιλιόμετρα από το Αίγιο και 35 από την ΠάτραΠολιτιστικός σύλλογος Σελιανίτικων Ήλιος, Ιστορικά στοιχεία για τα Σελιανίτικα , ανακτήθηκε 26 Δεκεμβρίου 2013. Το χωριό αποτελεί γνωστό παραθεριστικό προορισμό με ιαματικά λουτρά και παραλίες. Συνορεύει με τα χωριά και οικισμούς Λόγγος, Ροδοδάφνη και Νεραντζιές. Από το κέντρο των Σελιανίτικων περνά η Παλαιά Εθνική Οδός Πατρών Αθηνών και πλησίον του η Νέα εθνική οδός Πατρών-Αθηνών. Στην απογραφή του 2011 βρέθηκε να έχει πληθυσμό 902 κατοίκουςΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011.

Ιστορία
Οι πρώτοι κάτοικοι προέρχονται από το χωριό Σελιάνα, απ' όπου προέρχεται και το όνομα του, και εγκαταστάθηκαν εκεί την περίοδο της Τουρκοκρατίας. Η εγκατάσταση αρχικά δεν ήταν μόνιμη αλλά κατέβαιναν στην περιοχή τον χειμώνα. Πρώτη οικογένεια που εγκαταστάθηκε μόνιμα στην περιοχή, που τότε ήταν ακατοίκητη και λεγόταν "Κρυόβρυση", ήταν η οικογένεια Ντούνη. Μαζί τους οι πρώτοι κάτοικοι έφεραν και την λατρεία του Αγίου Βασιλείου που έγινε και ο πολιούχοςΕνοικιαζόμενο δωμάτιο Τεο, Ιστορία Σελιανίτικων, ανακτήθηκε 26 Δεκεμβρίου 2013. Αργότερα εγκαταστάθηκαν και οικογένειες από τα χωριά Περιθώρι, Βεργουβίτσα και τη Ζάχολη ΚορινθίαςΑιγιόραμα, Ιστορικό Δ.Δ. Σελιανίτικων , ανακτήθηκε 26 Δεκεμβρίου 2013.

Διοικητική ιστορία
Τα Σελιανίτικα το 1879 αναγνωρίζεται σαν οικισμός του Δήμου Αιγίου. Το 1912 αποτελεί έδρα της νεοσύστατης κοινότητας Σελιανίτικων. Το 1997 προσαρτάται στο νεοσύστατο Δήμο Συμπολιτείας και αποτελεί έδρα του. Το 2010 προσαρτάται στο Δήμο ΑιγιαλείαςΕΕΤΑΑ, διοικητικές μεταβολές.

Αθλητισμός
Στα Σελιανίτικα έχει έδρα ο Α.Ο. Κεραυνός με ποδοσφαιρικό τμήμα, χρώμματα κόκκινο και άσπρο, με έτος ίδρυσης το 1983. Παίρνει μέρος στα πρωταθλήματα της ΕΠΣ Αχαΐας και έχει συμμετοχές στη Β' και Γ' κατηγορίαΤάσσος Σταθόπουλος, Αχαϊκό Ποδόσφαιρο. Εκατόν είκοσι χρόνια (1891-2010), Εκδόσεις «Γιάννης Πικραμένος», Πάτρα 2010, σελ. 184. ISBN 978-960-6628-27-6..

Πολιτισμός
Ο Πολιτιστικός Σύλλογος Σελιανίτικων «Ήλιος» ιδρύθηκε επίσημα το έτος 2008 με σημαντική προσφορά στα πολιτιστικά δρώμενα του και τον εξωραϊσμό της τοπικής κοινότητας. Είναι ένας από τους πιο δραστήριους και πιο αναγνωρίσιμους συλλόγους του Δήμου ΑιγιαλείαςΔείτε σχετικά: http://www.selianitika.gr, Eπικοινωνία με το σύλλογο / πληροφορίες για τα Σελιανίτικα e-mail: selianitika@selianitika.gr.

Φωτοθήκη

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Βιβλιογραφία


Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Κατηγορία:Παραλίες της Αχαΐας